Дзякуючы малітвам кс. Эдуарда Мігая, плябана рыма-каталіцкай парафіі ў Маларыце, яго пастырскай апецы і кіраўніцтву, рух “Маці ў малітве” разьвіваецца й набірае моц і на Берасьцейшчыне. Гэта была ўжо другая рэгіянальная сустрэча ўдзельніц руху. Каля 50 верніц з Маларыты, Бярозы, Жабінкі й двух рыма-каталіцкіх парафіяў Берасьця згуртавана й салідарна прадэманстравалі ў Дзень Перамогі сваю асабістую перамогу над эгаізмам і ўладай зямной мітусьні. Адклаўшы “ўсе жыцьцёвыя клопаты”, яны на працягу 7 гадзінаў з прагнасьцю і асалодай смакавалі магчымасьць яднаньня з Богам і Яго Словам, дзяліліся сваімі адкрыцьцямі і праблемамі, маліліся й проста размаўлялі адна з адной.